
Tabulka A – hodnotí náročnost tématu, nikoli zpracování

	
	Úroveň

	Hodnocení náročnosti tématu:
	

	                                                                                        
	nadprůměrná
	průměrná
	podprůměrná

	Teoretické znalosti
	X
	
	

	Praktické zkušenosti
	X
	
	

	Sběr a zpracování podkladů a vstupních dat
	X
	
	

	Specifické nároky tématu (originalita, rozsah,
	X
	
	

	statistické zpracování dat, interpretace závěrů apod.)
	
	
	


Tabulka B – hodnotí úroveň zpracování tématu

	
	Úroveň

	Kritéria hodnocení práce:
	

	
	nadprůměrná
	průměrná
	podprůměrná
	nelze hodnotit

	Splnění cíle práce
	X
	
	
	

	Samostatnost při zpracování
	X
	
	
	

	Metodologická kvalita postupu 
	X
	
	
	

	Úroveň teoretické části 
	X
	
	
	

	Práce s literaturou (citace)
	X
	
	
	

	Úroveň analytické části 
	X
	
	
	

	Adekvátnost použitých metod
	X
	
	
	

	Úroveň návrhu  řešení  (realizace)
	
	
	
	X

	Jazyková úroveň práce 
	X
	
	
	

	Formální úroveň  (text, grafy, tabulky)
	X
	
	
	

	Přehled literatury (rozsah, kvalita)
	X
	
	
	

	Jiné kritérium (novost,  přínos praxi)
	X
	
	
	



BcA. Marian Rylka predkladá k obhajobe svoju diplomovú prácu na téma „ Nové trendy v digitální kinematografii, srovnání  s klasickou kinematografií“. Práca sa už na prvý pohľad líší od podobných prác, ktoré vznikli na túto aktuálnú tému. Autor sa nevenuje iba technickým aspektom, ale ako sám uvádza chce previesť zrovnanie v širšom kontexte v rovine kultúrno-filozofickej, zmenách v spoločnosti a posunu vnímania audiovizuálneho diela i v oblasti ekonomickej. Obsahovo je prehľadne rozdelená do siedmych kapitol.


Na začiatku sa venuje fenoménu digitalizácie a trochu netradičným, ale výstižným sposobom poukazuje na kvalitatívné rozdiely v jednotlivých technológiách, v tomto prípade digitálnej a analógovej. Venuje sa vzťahu hĺbky obrazu a vnímaním, čo popisuje na niekoľkých príkladoch vnímamania rozdielu medzi digitálnym a analógovým signálom. Poznamenáva, že rôzne kultúry sveta môžu mať rozdielné vnímanie hlavne u mladej generácie, kde sa vzhľadom k širokej prístupnosti k videotechnológiám toto veľmi rýchlo mení. Vytvára si akúsi vlastnú estetiku vplyvom všadeprítomného internetového videa, ktorého tvorcom môže byť v podstate kdokoľvek .


Za výborne zpracovanú a prínosnú považujem kapitolu č.4, kde autor na základe svojich vlastných skúseností popisuje prípravu a realilzáciu absolventského filmu „Legendy rytířské doby“. Analyzuje počiatočné úvahy o voľbe vhodnej technológie, ktorá by im umožnila v čo najvačšej miere realizovať ich tvorčí zámer. Ten, ako uvádza, bol v zachovaní štýlu „klasického akademizmu“, teda nerušiť diváka nevhodnou štylilzáciou obraz, čo sa javilo vhodné i pre relatívne pomalé tempo príbehu. Po rozsiahlom zvažovaní bola zvolená technológia snímania pomocou fotografického prístroja Canon 7D, ktorý, podľa autorovho názoru, ako jediny spĺňal podmienky najvhodnejšie pre realizáciu diela. Boli to hlavne vysoká rozlišovacia schopnosť, veľkosť snímacieho čipu, ktorá ponúkala možnosť kreativity z hľadiska hĺbky ostrosti, nízku úroveň šumu, použitie objektívov pevnej ohniskovej vzdialenosti, bezproblémové kľučovanie a pod. Ďalšími pozitívnymi vlastnosťami boli i malé rozmery kamery vhodné pre natáčanie v stiesnených priestoroch a bezpáskový systém záznamu, ktorý sa osvedčil i pri natáčaní vo vysokých mrazoch. Je na škodu, že autor na tomto mieste neviedol aj negatívne stránky tohoto spôsobu natáčania a postprodukčného zpracovania. Tieto postrehy by boli určite prospešné ďalším tvorcom, ktorí sa vydajú touto cestou.


V ďalších kapitolách sa už venuje samotnej digitálnej kamerovej technike, jej elektronickým i konštrukčným špecifikám a vhodnoti použitia. Prehľadným sposobom sú tu predstavené rozličné modely predných svetových výrobcov z hľadiska kvalitatívneho i cenového. Veľmi si vážím zaradenie obr.3 na str. 25, ktorý veľmi názorne definuje a porovnáva veľkosti snímacích prvkov digitálnych  kamier.


V záverečných kapitolách práce sa venuje hlavne digitálnej kinodistribúcii. Poukazuje na veľký vývoj technológií, ktoré dokážu nie len zaznamenávať, ale i reprodukovať filmy v kvalite zrovnatelnej s 35 mm formátom. Zaoberá sa problematikou prestavby distribučnej siete z hľadiska technickej inovácie, jej rentabilnosti, výhodami a špecifickými možnosťami digitálnej distribúcie. Veľmi kladne hodnotím autorovu iniciatívu, s ktorou analyzoval súčasnú situáciu a technické možnosti zlínských digitálných kín na základe osobných kontaktov s firmou Kinoservis Sokol a návštevy uvedených zariadení.


Práca spĺňa požadované kritériá z hľadiska rozsahu i obsahu. Má veľmi dobru grafickú úpravu podporenú množstvom ilustračných obrázkov a vkusnú adjustáž priložených súborov na DVD. Malú výtku by som mal k zarovnaniu koncov riadkov textu. Autor veľmi dobre cituje zdroje, z ktorých čerpal a uvádza ich v rozsiahlom priloženom zozname. Diplomovú prácu považujem za veľmi prínosnú z hľadiska množstva informácií, osobných skúseností a názorov, vhodných pre okruh záujemcov  o tieto nové technológie.

Otázka:  Aké boli, podľa Vášho názoru, kladné a záporné aspekty natáčania a postprodukcie     

              zvolenou technológiou při realizácii filmu. 

Teoretickú časť diplomovej práce BcA. Mariana Rylku doporučujem k obhajobe a hodnotím ju známkou

A - výborně

Návrh klasifikace  
...........................................................

V(e) ...Zlíně...................................   dne ....6.6.2010.................................

 






       ......................................……………… 
podpis vedoucího práce

BcA. Marian Rylka predkladá ako praktickú časť svojej diplomovej práce hraný film režiséra Jana Hubáčka „Romance rytířské doby“. Film sa odohráva v súčasnosti  a reálných prostrediach. „Z hlediska svícení jsme chtěli zůstat ve stylu „klasického akademismu“, tedy nerušit diváka příliš okatou stylizací obrazu, to mi připadalo vhodné i pro relatívne pomalé tempo vyprávění“  uvádza k filmu kameraman v teoretickej časti diplomovej práce. Myslím si, že tvorčí zámer bo veľmi dobre realizovaný. Svetelné atmosféry pôsobia veľmi prirodzene i keď v niektorých prípadoch boli denné scény úmyselne snímané v noci so zámerom možnosti kontroly vhodného svetelného pomeru. I keď svietenie v reálných, relatívne malých priestoroch je pomerne náročná záležitosť nedopustil sa autor žiadnych rušivých chýb. Možno malú výtku by som smeroval k pomerne výraznejšiemu slnečnému efektu pri niektorých záberoch v byte  ( napr. pri preberaní grálu) a tým i nasadeniu vyššej intenzity protisvetla, čo občas pôsobí trochu rušivo voči celkovému, veľmi dobrému a vyrovnanému svetelnému riešeniu scén. Po výtvarnej, svetelnej i kompozičnej stránke vysoko hodnotím obrazy odohrávajúce sa vo vetešníctve. Nápadité sa mi javia i štruktúrované svetelné prechody znázorňujúce plynutie času. Vzhľadom na to, že sa jedná film s prvkami fantasy myslím si, že autori mohli siahnuť aj po výraznejších prvkoch zvýrazňujúcich jedinečnosť a zvláštnosť situácií možno formou zmeny svetelnej atmosféry, farebnosti svetla, štylizovaného svetelného efektu  a pod., hlavne pri emotívnejších prejavoch rytiera, prípadne v záberoch na grál. Farebné riešenie filmu je volené umierné a spolu s teplejším charakterom podvečerného svetla vytvára zaujímavú, komornejšiu atmosféru príbehu. Veľmi dobre sú zvládnuté i trikové zábery i keď pri kľučovaní v predstave návratu do mladosti je znatelný rozdiel charakteru svetla na postave a v pozadí. V tomto prípade je to však akceptovatelné.


Zábery sú, ako už bolo spomínané, komponované klasicky bez zbytočných  efektných rušivých kompozícií. Svojou veĺkosťou a návaznosť umožňuju divákovi bez problémov sa orientovať v priestore prípadne vhodne akcentujú  časti deja, ktoré chceli autori zvlášť zvýrazniť. Plynulé sú i jazdy, steadycam a pohyb kamery. Toto by však malo byť  samozrejmosťou. Prečo teda táto poznámka? Uviedol som ju z dôvodu, že celý film bol natočený digitálnym fotoaparátom Canon 7D. Na začiatku natáčania som pozoroval určité problémy technického charakteru pri snímaní, ktoré bolo odlišné od snímania klasickou kamerou. Našťastie sa tieto v konečnej verzii filmu neprejavili


Na záver možno konštatovať, že autor vytvoril obrazovú zložku filmu na vysokej profesionálnej úrovni, využil pri tom svoje rozsiahlé teoretické vedomosti a praktické zkúsenosti z predchádzajúcich prác. Nebál sa podstúpiť riziko vo využití nových technológií natáčania. I cez niektoré problémy sa mu podarilo dosiahnú veľmi dobrú obrazovú kvalitu diela. Kameraman Marian Rylka výrazne presvedčil o svojich výtvarných i technických schopnostiach a aj o tom, že je schopný samostatne pracovať pri realizácii náročnejších audiovizuálných diel.

Doporučujem prijať toto filmové dielo, ktoré autor  predkladlá ako praktickú časť svojej diplomovej práce k obhajobe a klasifikujem ho zmámkou

A - výborně

Návrh klasifikace  
..............................

V(e) .Zlíně .....................................   dne ...6. 6. 2010 ...................................

       ......................................……………… 
podpis vedoucího práce 

PAGE  
4

